Ant-Man a Wasp: Quantumania

Ant-Man a Wasp: Quantumania (v anglickom origináli Ant-Man and the Wasp: Quantumania) je pripravovaný americký akčný film z roku 2023 od režiséra Peytona Reeda, natočený na motívy komiksov od vydavateľstva Marvel Comics o superhrdinovi Ant-Manovi. Jedná sa o 31. film v MCU a je súčasťou 5. fázy Marvel Cinematic Universe a Mnohovesmírnej ságy.

Plány na tretí Ant-Man film boli potvrdené v novembri 2019 s návratom Peytona Reeda a Paula Rudda. Jeff Loveness bol najatý do apríla 2020, pričom vývoj filmu sa začal počas pandémie COVID-19. V decemberi 2020 bol oznámený názov filmu a noví členovia obsadenia.

Dej 
Po udalostiach filmu Avengers: Endgame (2019) sú Scott Lang a Hope van Dynová spolu s jej rodičmi Hankom Pymom a Janet van Dynovou a Scottovou dcérou Cassie náhodne poslaní do Kvantovej ríše. Rodina neskôr začne objavovať Kvantovú ríšu, v interakcii s podivnými novými bytosťami, postavami, s ktorými sa Janet predtým stretla, a vydávajú sa na dobrodružstvo, ktoré ich posunie za hranice toho, čo považovali za možné.

Produkcia 
Natáčanie krajiniek sa začalo v Turecku vo februári 2021 a neskôr aj v San Franciscu. Hlavné natáčanie sa začalo 26. júla 2021 v Pinewood Studios v Buckinghamshire s pracovným názvom Dust Bunny. Industrial Light & Magic poskytli rovnakú virtuálnu produkčnú technológiu StageCraft, ktorú Reed použil pri réžii epizód seriálu Mandalorián (2019). Pôvodné natáčanie malo začať v januári 2021, ale bolo odložené z dôvodu pandémie COVID-19. Neskôr sa očakávalo, že sa uskutoční medzi 31. májom a 24. septembrom. Will Htay slúžil ako produkčný dizajnér. V októbri bola premiéra filmu odložená na 28. júl 2023. Neskôr v októbri Bill Murray prezradil, že nakrútil materiál pre Marvel film. Murray vysvetlil, že sa pripojil k projektu, pretože mal rád Reeda a jeho prácu na Dievčatá, do toho! (2000) napriek tomu, že sa nezaujímal o superhrdinské filmy. Murray neskôr povedal, že vo filme hral "zloducha". Hlavné natáčanie bolo dokončené v novembri 2021. Natáčanie sa malo uskutočniť aj v Atlante a produkcia sa mala v roku 2022 s obsadením presťahovať do San Francisca.

Obsadenie 
 Paul Rudd ako Scott Lang / Ant-Man: Avenger a bývalý drobný zločinec s oblekom, ktorý mu umožňuje zmenšiť alebo zväčšiť veľkosť a zároveň zvýšiť silu. Po udalostiach filmu Avengers: Endgame (2019) sa Lang stal verejnosti dobre známou osobnosťou, ako aj autorom autobiografickej knihy s názvom Dávaj pozor na malého chlapíka, ktorá rozpráva inú verziu toho, ako pomohol zachrániť vesmír pred Thanosom v Endgame.
 Evangeline Lillyová ako Hope van Dyne / Wasp: Dcéra Hanka Pyma a Janet van Dynovej, ktorá dostala podobný oblek a prebrala štafetu Wasp od svojej matky.
 Michael Douglas ako Hank Pym: Bývalý agent S.H.I.E.L.D.u, entomológ a fyzik, ktorý sa po vytvorení obleku stal pôvodným Ant-Manom.
 Michelle Pfeifferová ako Janet van Dynová: Pymova manželka, matka Hope a pôvodná Wasp, ktorá bola na 30 rokov stratená v Kvantovej ríši.
 Kathryn Newtonová ako Cassie Langová: Dcéra Scotta Langa, ktorá získa podobný oblek ako jej otec. Detskú postavu predtým stvárnila Abby Ryderová Fortsonová v predchádzajúcich filmoch Ant-Man a tínedžerku stvárnila Emma Fuhrmannová v Avengers: Endgame.
 Jonathan Majors ako Kang Dobyvateľ: „Mnohovesmírny protivník, ktorý cestuje v čase“. Je alternatívnym variantom Ten, kto ostáva, tvorcom Autority časovej odchýlky, ktorá bola predstavená v prvej sérii seriálu Loki (2021).
 Randall Park ako Jimmy Woo: Agent FBI, ktorý bol predtým Langovým kurátorom.
Okrem toho si Gregg Turkington zopakuje svoju úlohu Dalea, manažéra obchodu Baskin-Robbins, pre ktorého Lang krátko pracoval vo filme Ant-Man (2015). Bill Murray bol obsadený do nezverejnenej role záporáka. Vo filme sa objaví aj záporná postava MODOK – zmutovaný, kyberneticky vylepšený humanoid s príliš veľkou hlavou.

Premiéra 
Ant-Man a Wasp: Quantumania bude mať premiéru v slovenských kinách 16. februára 2023. Americká premiéra sa uskutoční 17. februára 2023. V októbri 2021 bol film odložený na 27. júla 2023. Neskôr si film vymenil dátum vydania s filmom Marvels (2023), a tak sa jeho premiéra vrátila naspäť k jeho pôvodnému vydaniu. Bude to prvý film piatej fázy MCU.

Referencie

Externé odkazy 
 
 
 Ant-Man a Wasp: Quantumania – Marvel Cinematic Universe Wiki
 Ant-Man a Wasp: Quantumania – Marvel Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe